钦定古今图书集成/明伦汇编/氏族典/第227卷 > 杨达
## 钦定古今图书集成/明伦汇编/氏族典/第227卷 > 杨达

按《隋书观德王雄传》：“雄弟达，字士达，少聪敏，有学行。
仕周，官至仪同内史下大夫、遂宁县男。高祖受禅，拜
给事黄门侍郎，进爵为子。时吐谷浑寇边，诏上柱国
元楷为元帅，达为司马。军还，加开府。岁馀，转内史侍
郎，出为鄯、郑、赵三州刺史，俱有能名。平陈之后，擢拜
工部尚书，加位上开府。炀帝嗣位，转纳言。辽东之役”，
领右武卫将军，进位左光禄大夫。卒于师，时年六十
二。赠吏部尚书、始安侯，谥曰“恭。”